paragraph_text: Virtual Extensible LAN (skraćeno: VxLAN) tehnologija je za virtualizaciju mreže koja pokušava riješiti probleme skalabilnosti povezane s velikim implementacijama računalstva u oblaku. Naime upotrebom mreža VLAN (802.1Q), moguće je napraviti do 4096 izoliranih mreža, s time da su mrežni uređaji i oprema morali biti svjesni protokola 802.1Q. VLAN koristi tehniku ​​enkapsulacije okvira Ethernet na OSI sloju dva. Dok VxLAN koristi enkapsulaciju unutar datagrama UDP na OSi sloju četiri, koristeći port 4789 kao zadani IANA-in broj odredišnog UDP porta. Dakle sva VxLAN komunikacija se ugniježđuje (enkapsuliraju) unutar UDP mrežnih paketa, koji se potom kao takvi šalju na mrežu (TCP/IP), kroz VxLAN komunikacijski kanal (tunel), između dvaju točaka u komunikaciji. S obzirom da se u VxLAN komunikaciji radi o mrežnim paketima UDP, ovakav način rada ne zahtjeva mrežne elemente koji trebaju biti svjesni mreža VxLAN, pa ovakva komunikacija transparentno prolazi kroz mrežne uređaje: preklopnike, usmjerivače i drugu mrežnu opremu.